Ego Warnerius, dictus Chapuset, de Levier, notum facio universis... quod ego non deceptus, non coactus, [non] vi, dolo, metu, seu precibus inductus, sed spontaneus, pro meis negociis utiliter expediendis et agendis et debitis meis persolvendis, vendidi, vendo, trado, cedo, quitto et concedo im perpetuum et irrevocabiliter nobili viro Johanni de Cabilone, domino de Arlato, et suis heredibus vel cui concesserit, quoddam pratum quinque septurarum, situm in territorio seu finagio de Levier, juxta pratum emptoris, ex una parte, et, ex altera parte, juxta pratum Petri, filii Emeline, et quatuor jugera terre arrabilis sita in predicto territorio seu finagio de Levier, in loco qui dicitur Plaine, juxta terram predicti emptoris, ex una parte, et, ex altera parte, juxta terram Richardi, filii Aloye; et sciendum est quod predictum pratum situm est in loco qui dicitur Malessart; et insuper omne jus et omnem actionem quod et quam habeo, habere possum et debeo quoquo modo in predictis locis; vendidi, inquam, pro sex libris bonorum et expendibilium stephaniensium, quas habui et recepi a predicto nobili viro Johanne tempore hujus vendicionis, nomine precii, in pecunia numerata, et de hiis teneo me plenarie pro pagato... In cujus rei testimonium, ego Warnerius, dictus Chapuset, sigillum venerabilis capituli Sancti Anatholii Salinensis presentibus litteris rogavi et feci apponi... Actum XVº kalendas maii, anno Domini Mº CCº octogesimo secundo.